ועדת הכספים, כנסת 20, פרוטוקול מספר 186, 2015-12-07 10:00

משה גפני: בוקר טוב וחנוכה שמח.

משה גפני: אני מתכבד לפתוח את ישיבת ועדת הכספים.

משה גפני: נתחיל בתיקון טעות לפי סעיף 10 לפקודת סדרי השלטון והמשפט.

משה גפני: הייתה טעות בניסוח.

<שגית אפיק: בזמן שניסחנו בלשכה המשפטית, העברנו את הניקוד של המדדים לטבלה.

<שגית אפיק: ככל הנראה בהעתקה הייתה טעות בהקלדה ובמקום "50" נכתב "40" לגבי אשכול 4 בניקוד של הפריפריאליות.

<שגית אפיק: זו טעות של הלשכה המשפטית.

<שגית אפיק: לפי סעיף 10(א) לפקודת סדרי השלטון והמשפט אפשר לתקן את הטעות הזו עוד לפני שהחוק יפורסם ברשומות, באישור הוועדה ובאישור המליאה ואנחנו נגיש את החוק לרשומות מתוקן בלי הטעות.

<שגית אפיק: צריך להצביע על זה.

משה גפני: מי בעד תיקון הטעות?

משה גפני: בעד – רוב

משה גפני: נמנעים – אין

משה גפני: התיקון אושר, צריך להשתדל שזה יגיע היום למליאה.

משה גפני: תודה רבה.